MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama taas saadet "Märtrite hääl"!
Oli aeg, kus üks Etioopia varahaldur reisis Jeruusalemma.
Filippus kohtas teda, kui too oli tagasiteel koju
ja vaatas, mida varahaldur ka teeb?
Too luges Piiblit ja oli väga mõtlik,
kui Filippus küsis ta käest: Kas sa ka aru saad, mida sa loed?”
Filippus astus ta tõlda ja rääkis talle,
et Kõikväelise Jumala - maa ja taeva Looja jaoks
on kõige olulisem,
et tunneksime isiklikult Tema Poega - Jeesust Kristust,
kes maksis meie süü ja pattude eest.
Tänapäeva Filippused on Ahmadid ja Mohamedid,
kes räägivad samuti Jeesusest,
kuid kelle taust on totaalselt erinev Filippuse omast.
Nii lähemegi täna Etioopiasse, et näha, mis seal toimub?
Ülistus ühes Etioopia koguduses
Tere tulemast taas saatesse Hannu Lahtinen ja Aki Miettinen!
- Täname!
Tulite just äsja Etioopiast,
nii et selle maa lõhn on veel pintsakutel küljes
ja tunne samuti.
Kuidas te reis läks ja miks te üldse läksite Etioopiasse?
Ma käisin töö tõttu Etioopias ikka mitmeid aastaid
ja nii on see maa jäänud mu südamesse.
Tegu on väga strateegilise ja olulise maaga Ida-Aafrikas.
Aastakümnete jooksul on sinna Soomest läkitatud
rohkelt misjonäre ja Jumala Sõna.
Jumal on otsekui andnud selle maa soomlastele
ja on õnnistanud seda tööd.
Seal on sündinud kristlik liikumine, milles osaleb miljoneid inimesi.
Suured kogudused.
Kuid osa sealsest elanikkonnast on ka moslemid,
keda on kokku umbes 35 miljonit
ja kes pole väga kuulnud evangeeliumi.
Seetõttu me seal käimegi, et jõuda ka nendeni.
Teame, et moslemeid on täna maailmas üle 1,5 miljardi
ja tundub, et nad koonduvad just neis legendaarsetes maades,
kus ka kristlased on palju toimetanud nagu Etioopia, Keenia ja Tansaania,
kuhu esimesed misjonärid läksid juba 17-18. sajandil.
Kuidas siis nüüd islami tugev mõju on ka Etioopiasse jõudnud?
Kõigis neis maades valitseb väga tugev islami mõju.
Araabiast saadetakse Etioopiassegi igal aastal miljoneid dollareid,
et rajada uusi mošeesid.
See toimub praegu kõikjal Ida-Aafrikas.
Rajatakse suuri moslemite koole ja islamistide keskusi.
Saudi-Araabias koolitatakse välja etioopialastest imaame
ja seda sünnib pidevalt.
Paljudele vaestele pakutakse kõike, kui nad vaid pöörduks islamiusku.
Ehk siis nad ostavad ka raha abil inimesi ära.
Kas sealne kogudus magab või millest see on tingitud?
No eks kogudus ole ka pikka aega maganud,
kuid põhjus, miks seal Akiga käisime, on selles,
et Jumal on hakanud tegema midagi selle uinuva kogudusega.
Tahaks rääkida sellest, kuidas see kõik alguse sai
ja mis üldse motiveeris meid sinna minema.
Läksime Märtrite Hääle esindajatena
sõlmima sinna ühte koostöö kokkulepet
ühe misjoniliikumisega.
Kuidas see liikumine üldse alguse sai?
Selle eestvedaja oli ühe kristliku koguduse juht
ja väga haritud mees nii IT alal kui muidu.
Teinud aastaid paljusid häid asju.
Ta oli noor mees, kui Jumal ütles talle, et kui ta vanaks saab,
siis Jumal viib ta inimeste juurde, kes ei salli Jumalat ja vihkavad Teda.
"Tegu on moslemitega,
kuid sa saad nägema, mida ma saan nende seas tegema."
30 aastat hiljem külastas see mees üht väikest Soome kogudust,
kus oli kõigest 8 liiget.
Selle koguduse pastor ütles talle: "Mul on sulle sõna Jumalalt."
Ja siis ta kordas neid samu sõnu,
mida Jumal oli sellele mehele pea 30 aastat varem öelnud.
Ta ütles: "Nüüd läheb see kõik täide, kui tagasi koju lähed."
Ja kui see mees siis läks tagasi koju - oma maa imeilusasse pealinna,
sai ta telefonikõne kusagilt maapaigast, kust öeldi:
"Tule kiiresti siia, sest meil möllab siin tsunami."
- "Mis mõttes teil saab tsunami olla, kui meie maal pole merdki?"
See tundus nii huvitav, et ta reisis terve päeva, et sinna jõuda
Jõudis siis ühte väikesesse palvemajja,
mis oli soomlaste poolt ehitatud
ja see oli täis moslemi rüüdes imaame.
Miks nad olid seal?
Kohalikud kristlased nimetasid neid "tsunamiks",
kuna tegu oli moslemite-rikka alaga ja nad kartsid neid.
Õige pisut enne seda kõike
oli toimunud moslemite reedene palveõhtu,
mis peeti moslemite kõige suurema palvepäeva raames.
Üks mošee oli tulvil inimesi täis, kes palvetasid Allahi ja meka poole,
kuniks korraga üks suur, valge kuju ilmus neile kõigile.
Inimesed olid kabuhirmus.
Osad neist viskusid põrandale pikali, samas kui teised panid jooksu.
Ainuüksi palvet juhtinud imaam kuulis selle suure valge kuju häält,
mis ütles: "Lõpeta see, sest sa juhid inimesi hävingusse
ja igavesse hukatusse.
Mine koju ja otsi üles üks raadiokanal,
kust kuuled, kes ma tõeliselt olen."
Imaam tegigi nii suures kabuhirmus,
kuuldes sealt kanalilt sõnumit Jeesusest Kristusest.
Imaam sai Jeesuselt juhised juhtida kõik oma lähikondsed imaamid
sinna väikesesse soomlaste poolt ehitatud palvemajja,
mida sealsed kristlased nimetasidki siis tsunamiks.
Ennist mainitud Soomet külastanud mees
rääkis siis neile 2 päeva jutti, kes on Jeesus Kristus,
peale mida need imaamid põlvitasid
ja tunnistasid Jumala auks, et Jeesus Kristus on Issand.
Sealt aga juba läks kogu see lugu kui lumepallina veerema
ja täna me teame, et seal on üle 100 000 moslemi taustaga inimese
erinevates kristlikes kogudustes, kes on saanud kristlaseks.
Nii et selles töös me löömegi kaasa, kuna väga palju on veel teha.
Ehk siis Jumal on avanud väga suure ja viljakandva ukse.
Kuigi vastuseisjaid on ka palju, millega peab samuti arvestama.
Aki, mida sa seal käies kogesid?
See oli minu jaoks teine kord seal käia ja see on tõesti üks imede asupaik.
Kogesin seda sama,
et nö eesliini inimesed, keda õpetamas käisime,
et Jumal on andnud neile nägemuse Muqdisho, Meka ja Kairo suhtes,
mis on vägagi strateegiline kolmik.
Nad on saanud tohutult suure nägemuse
ja hakanud seda ka reaalselt täitma.
Nii tean näiteks nende ajaloost,
et nad saatsid Jeemenisse oma esimese misjonijutlustaja.
8 kuud hiljem naases ta tsink-kirstus koju
ja tema asemel läks uus inimene
jätkamaks esimese alustatud tööd.
Ja nüüd on Jeemenis täitsa esimene kodukogudus.
Ehk siis, nad on valmis minema
ja me saame omalt poolt aidata neil valmistuda
selleks esiliini tööks,
mis on tohutu eesõigus.
Oleme kuulnud sealt suuri ja enneolematuid lugusid,
kuidas kunagised imaamid ja moslemid kohtusid Jeesusega,
kes muutis nende elu, kinkis neile rahu
ja tulise igatsuse kuulutada evangeeliumit
mis iganes see ka neile maksma ei läheks.
Nad on istunud vangis ja neid on taga kiusatud,
kuid miski ei summuta nende kirglikkust.
Nii et see kõik kannab oma vilja.
See kõik puudutab väga sügavalt.
Elasin ise mingi aeg Lõuna-Ameerikas.
See oli 2003-2007. a.,
kus koolitasin inimesi minema misjonitööle
neisse "Aken 10/40" maadesse,
kus vajatakse kõige enam evangeeliumi.
Sealsed neiud-noormehed olid väga elevil kogu loost
ja saatsid oma esimese saadiku Jeemenisse,
kes tuli tsink-kirstus tagasi.
Kuid õnneks ei jäänud nad selle taha pidama
ja saatsid sinna uued inimesed asemele.
Ja veelgi rohkem kui varem - mitte vaid ühe, aga mitu,
nii et sealne töö läheb edasi
ja nad kannavad hoolt oma misjonäride eest.
Me peame tegema asju,
mis puudutavad inimesi ja nende südameid,
mitte olema vaid kui pealtvaatajad, mõeldes, mis seal küll toimub?
Ka need piirkonnad tuleb võita Jeesusele,
sest tegelikkuses ju need kuuluvadki Talle.
Nii on.
Millised aga siis on edasised plaanid?
Sõlmisime siis koostöökokkuleppe selle misjoniühinguga,
olles samas otsinud palve kaudu Jumala juhatust ja tarkust,
kuidas ja mida edasi?
Oleme aidanud kaasa ühe keskuse rajamisele,
kus valmistatakse ette uusi evangeliste,
aga kus saab ka võtta vastu tagakiusatud kristlasi.
Üks asi, mille osas me selles koostööleppes kokku leppisime,
on see, et me toetame usu pärast tagakiusatuid
kas siis seal keskuses,
või neid tagakiusu tulipunktidest rahulikemasse paikadesse suunates.
See on tohutult oluline.
Mäletan üht 20-aastast neidu, kes sai usklikuks.
Ta oli pärit ühest moslemite hõimust
ja langes kristlaseks saamise tõttu kohutava tagakiusu alla.
Tal olid närvid täitsa läbi, kuniks tal õnnestus sealt põgeneda
ja ta tuli sinna me keskusesse, kus saime teda aidata.
Ta vajas isegi ravimeid jne.
Täna aga läheb tal väga hästi.
Ta on abielus, ta käib tööl ja ta on ka lapseootel.
Nii et sellistes olukordades tahame sirutada oma abikäe.
Teine suur valdkond,
kus tahame sellele evangeelsele tööle kaasa aidata,
on naised ja noored tüdrukud.
Nad on kõige haavatavam sihtgrupp üldse,
kui moslemitest kristlaseks saavad.
Nad kogevad kõikvõimalikku survet, tagakiusu ja hävitustööd.
Meil on seal esirindel üks tõeliselt tore usuõde,
kes on kui emakujuks kõigile neile naistele,
nende eest hoolitsedes, neid õpetades ja hoides.
Nii on tõeline rõõm näha, kuidas nad võidavad hingi Jeesusele.
Mäletan, kuidas üks moslemist ema sai kristlaseks.
Ta pärines samast hõimust, kust prohvet Muhamedki
ja oligi seal nende keskel, kus kristlikus mõttes polnud midagi.
Küsisin sellelt naiselt, kuidas ta on seal hakkama saanud?
Ta vastas: "Läksin oma hõimu keskele
ja ütlesin me imaamidele, et mul on väga oluline sõnum jagada.
"Ma küll ei tea, kuidas seda teile öelda,
sest ma olen naine ja teie mehed. Pealegi veel moslemid."
Imaamid olla öeldnud: "No proovi vähemalt."
Küsisin, mis siis edasi sai
ja tuli välja, et kõik need 3 imaami pöördusid ristiusku.
Julgustasin seda naist jätkama samas vaimus.
Ühtlasi tahame aidata kaasa ka õpetamise kaudu,
toetades kõiki neid, kes tegutsevad täitsa nö äärealadel.
Nii nagu kuulsime juba Jeemenist.
Mulle valmistab tohutut rõõmu ka see,
et kristlik töö kannab üha enam vilja Somaalia piirkonnas.
Seal on tohutult suured maa-alad
ja seal on sündinud täitsa oma kogudus.
See on see töö, mida tahame toetada.
Tegin seal mitmeid raadiosaateid.
Üks Somaalia noormees tuli me juurde keset ööd,
et anda mulle intervjuu.
Ta jagas, kuidas ta isa oli olnud radikaalne imaam
ja ta tapeti ära.
Noormees elas peale seda, kus juhtus.
Mingi aeg hiljem
rääkis üks koolikaaslane talle Jeesusest,
kuid ta seisis sellele vastu.
Siis aga leidis siiski Jeesuse, kuigi koges pere-poolset tagakiusu.
Ometi oli ta täiega valmis levitama evangeeliumi.
Tol ööl, kui seda intervjuud tegime, toimus midagi mu enda südames.
Kogesin, et tegu on millegi väga ehedaga,
mida tahan omalt poolt õnnistada, toetada ja kaasa aidata.
See noormees ütles,
et on valmis kasvõi surema Jeesuse nimel
ja see tahe kiirgas temast täiega välja.
Ta toimetab seal kõige ohtlikumatel aladel.
Kui mõtlen ühele teisele nn "terroristile",
kes on ka pärit Somaalia aladelt
ja esindab vahhabismi islamit.
Ta ütles, et elas lapsena üsna radikaalses moslemite peres
ja kui keegi tuli nende aladele evangeeliumi kuulutama,
löödi neil kõigil pead maha.
Sellised olid tema lapsepõlve mälestused.
Peale seda suundus ta Saudi-Araabiasse õppima,
kuna tahtis saada tõsiseks koraani õpetajaks.
Seal tutvus ta islami okultistliku poolega,
tegeledes maagia ja kõikvõimalike muude asjadega.
Ta oli ka osa rühmitusest, mis tappis kristlasi.
Ma ei suutnud isegi uskuda, kui ta ütles,
et nad jõid nende tapetud kristlaste verd.
Nad tegid palju muudki, millest ei tihka siin isegi rääkida.
Küsisin, mis siis temaga juhtus,
kuna ta nägi välja kui tubli pühapäevakooli poiss,
kes istus me tundides ja tegi märkmeid.
Küsisin, mis ta elus siis juhtus?
Ta ütles, et ta südames oli tohutu viha,
aga siis sai ta kusagilt kellegi kaudu Piibli.
See oli muidugi ime, et ta selle üldse vastu võttis
ega pidanud seda valeõpetuseks.
Ta läks selle Piibliga koju ja heitis magama.
Kuniks naaber tuli ja küsis: "Mis valgus see su toast paistab?"
Tal ei põlenud ükski tuli toas, aga selle Piibli kohalt kiirgas valgust.
Ta sees tekkis üks omamoodi tunne ja ta palvetas: "Allah...Jumal...
Kes teist on see õige?
Mis siin toimub ja mis on tõde?",
sest ta ei saanud aru,
kuidas see valgus sai kiirata nö vale raamatu kohal?
Ja siis ta ütles, et Jeesus ilmus talle.
Olen alati imestanud selle üle, et nad tunnevad hoobilt ära,
et tegu on Jeesusega.
Peale seda, kui Jeesus oli ilmutanud end talle
ja rääkinud talle midagi,
üritas ta kirikusse minna,
kuid pastor ei lubanud, kuna kartis teda ta maine tõttu.
Pastor arvas, et ta petab ja tahab neid kõiki maha lüüa.
Ometi leidis ta hiljem kristlased, kes õpetasid talle Jumala teede kohta,
mispeale ta usk hakkas kasvama.
Nii tõusis ta südamesse soov
minna Somaalia pealinna Muqdishosse,
et rääkida seal Jeesusest.
Küsisin, mis siis juhtus, kui ta sinna nö huntide pessa läks?
Ta ütles, et ta võeti kinni ja heideti maa-alusesse vanglasse,
kus ta oli päevade kaupa pimeduses.
Ta teadis kosutavate sammude tõttu, millal on päev või öö.
Ta jäi seal nii nõrgaks, et ei suutnud enam käiagi,
kuna seal ei antud väga süüa.
Kuid ta sai palvetada seal,
kuniks üks päev toodi sinna veel kaks meest lisaks,
kes palvetasid Jumala poole ja ülistasid Teda.
Kuna seal oli pilkane pimedus, siis nad algul ei näinud teda,
kuid kui nägid, siis küsisid, kas ta on saatan?
Ta vastas, et pole mingi saatan, vaid hoopis Jumala laps.
Nii hakkasid nad seal kolmekesi koos palvetama
ja Jumalat kiitma.
Tõenäoliselt nii kõvasti, et see kostus ka vangla ametnikeni.
Valvuritele anti käsk
talle kui endisele imaamile ots peale teha.
Kuid kui ta seal maas lamas
ja üks suur oda oli valmis teda nö läbi torkama,
hüüdis ta sealt: "Jeesuse Kristuse nimel - peatu!"
Ta ütles, et igakord, kui valvur tõstis oma käe, et teda lüüa,
ta käsi otsekui tardus paigale.
Igakord, kui tahtis teda lüüa, ta käsi tardus.
Pikk jutt lühikeseks - ta pääses sealt ja ütles mulle,
et tahab minna koos naisega sinna piirkonda,
kus ta saab purustada mao pea.
Küsisin, mis piirkond see siis on ja ta vastas: "Saudi-Araabia."
Ehk siis kõige strateegilisemasse kohta.
Nii et sellise ühingu ja selliste inimestega
me teeme siis koostööd, et olla kaasas sellise tööga
ja selliste kristlastega, kelle kogemustest just kuulsite.
Nad esitavad meiegi usule väljakutse,
olles kui peegliks meile, kuidas ja mida me omal maal teeme?
Jah, meil pole täna sellist tagakiusu, aga kui oleks?
Üks Märtrite Hääle saate eesmärke
on esitada väljakutse oma kuulajaile-vaatajaile
mõtlema, mis on see tagakiusatud kristlaste sõnum meile?
Sest nagu see vend seal - pääsedes hullust olukorrast
valmistub ette minema veelgi hullemasse kohta
ehk sinna, kus on see nö mao pea.
See peaks andma meile rohkelt mõtteainet,
et kuidas me ärkaksime tegema midagi sarnast?
Sest Püha Vaim on ju see sama
ja Jeesus Kristus on muutumatu nagu Jumala Sõna ütleb.
Miks me siis ei tee neid samu asju siin?
Kas me pole ise ärkvel või milles asi?
Nii püüame me Märtrite Hääle kaudu
äratada igal võimalikul moel siinseid kristlasi,
et nad võtaks seda sõnumit tõsiselt nii Euroopas, Soomes või kus iganes.
Islamiga ei saa mängida.
Paljud arvavad, et see lihtsalt vallutab meid,
kuid me peame ütlema: "Ei valluta see midagi!"
Sest see, kes on meie sees,
on suurem ja võimsam, kui see, kes on maailmas.
Meil tuleb see vaid välja elada.
Mitte vaid oma sõnades, aga oma igapäevases usuelus.
Nii peaksime julgeda avada oma suu
kasvõi Prisma kassajärjekorras seistes,
küsides jõulude ajal:
"Kas te üldse teate, miks jõule tähistatakse?"
Sest küsimus ju pole mingis päkapiku-pühades.
Meil on oluline pidada meeles, et Jumal võttis inimese kuju,
suri ristil meie pattude eest, tõusis taas surnuist
ja andis meile suure misjonikäsu minna kuulutama kõike maailma.
Ja kui me kuuleme-näeme erinevaid eeskujusid,
miks me siis ei võiks ammutada neist iseendalegi?
Võtta iga kuuldud lugu kui väljakutsena endalegi.
Mõelda sellele suurele nägemusele, mis Etioopia kristlastel on
ja lüüa kasvõi selles kaasa,
mõeldes, mida see kõik meile ütleb?
See on ka üks tänu põhjus
ja auasi olla kaasas sellise tööga.
Vähemalt me endi usk kasvab selle kaudu.
Tundub, et saame selle kaudu otsekui ise taas usklikuks.
Nii on.
Palvetage kaasa ja küsige,
mis on Issanda tahe selles loos, et teie teeksite.
Võtke mõni selline inimene oma eestpalvesse,
kes on valmis minema sinna nö mao pea juurde.
Meie ei saa seda teha, aga temal on see südames.
Palugem siis tema eest!
Nii nagu Matti Vuolanen oli kassa järjekorras
ja nähes kaame näoga kassiiri, küsis ta käest: "Mis viga?"
Kassiir jagas oma muret ja Matti küsis:
"Kas võiksin kohe praegu palvetada te eest?"
Kassiir oli nõus ja Matti palus väga hääleka palve.
Järjekorras seisvad inimesed pidid aga ootama kuni palve lõpuni.
Meiegi vajame evangeeliumi edasi viimist
ja mitte vaid paigal tammumist.
Selles ongi kogu asja tuum.
Tänud Aki ja Hannu, et olite täna koos meiega!
- Täname!
Tõlge: Anne-Ly Raukas